**STEM STIPENDIJE**

**OBAVIJEST**

Poštovane studentice i studenti,

Ministarstvo znanosti i obrazovanja uputilo je svim redovitim studentima studijskih programa u STEM područjima znanosti obavijest s uputama za **provjeru podataka**. Obavijest se šalje na adrese elektroničke pošte evidentirane u sustavu AAI@EduHr u svrhu provedbe dodjele državnih stipendija u STEM područjima znanosti u akademskoj 2021./2022. godini.

**Provjera podataka traje od ponedjeljka, 25. listopada 2021. godine, do utorka, 02. studenog 2021. godine, do 12:00 sati.**

Studenti ispravnost svojih podataka o broju ECTS-a i prosjeku ocjena, odnosno rezultatu državne mature, provjeravaju na poveznici: [**https://stemstipendije.mzo.hr/**](https://stemstipendije.mzo.hr/)**.** **U navedenu aplikaciju studenti se prijavljuju vlastitim** [**AAI@EduHr**](mailto:AAI@Edu.Hr) **elektroničkim identitetom.**

Ukoliko studenti primijete da njihovi podaci *o* ***broju ECTS bodova i prosjeku*** *o*cjena u aplikaciji nisu ispravni, uputa je da se u svrhu ispravka podataka žurno obrate visokom učilištu (**Uredu za studente**).

Ako nisu ispravno navedeni podaci *o* ***rezultatima državne mature***, studenti se mogu obratiti Ministarstvu znanosti i obrazovanja na adresu elektroničke pošte [stem-stipendije@mzo.hr](mailto:stem-stipendije@mzo.hr).

Za sve ostale informacije studenti se mogu obratiti koordinatoru za STEM stipendije na visokom učilištu ili Ministarstvu znanosti i obrazovanja na adresu elektroničke pošte [stem-stipendije@mzo.hr](mailto:stem-stipendije@mzo.hr).

Podatke je moguće ispraviti do utorka, **02. studenog 2021. godine, do 12:00 sati.** Ako podaci nisu ispravljeni do propisanoga roka, smatrat će se ispravnima te će Povjerenstvo za dodjelu državnih stipendija u STEM područjima znanosti na temelju tih podataka izraditi rang-liste.

**Ako student na svoju adresu elektroničke pošte unutar sustava AAI@EduHr iz nekog razloga ne zaprimi predmetnu obavijest, napominjemo da ona nije preduvjet za konkuriranje za državnu STEM stipendiju te svi studenti, neovisno o zaprimanju e-maila, mogu svoje podatke provjeriti na poveznici:** [**https://stemstipendije.mzo.hr/**](https://stemstipendije.mzo.hr/)**.**

Preporučujemo redovito pratiti mrežnu stranicu [Ministarstva znanosti i obrazovanja](https://mzo.gov.hr/), mrežnu stranicu projekta <http://stem.mzo.hr/> te službenu Facebook stranicu [Državne STEM stipendije](https://www.facebook.com/mzostemstipendije/).

Koordinatorica za STEM stipendije Građevinskog i arhitektonskog fakulteta Osijek:

Edita Pinterić, dipl.iur.

[epinteric@gfos.hr](mailto:epinteric@gfos.hr)

Ulica V. Preloga 3, Ured II.32

031/544-672